《南监还宅》
宋代·许景衡

野店饭童仆，驻马亦俄顷。寒曰不相贷，渐渐攲西岭。

挥鞭上马去，惊尘蒙四境。客衣已疏薄，霜风作凄冷。

极目去路长，回首烟村暝。鸟雀飞栖定，鸡犬啾喧静。

新月当马头，疏林乱人影。去去甘远役，迟迟复深省。

筋力疲往来，岁月磨簿领。虽云窃廪禄，乃是蹈机阱。

战栗当吏案，低回傍公屏。少年浪自重，事业期台鼎。

栖栖裁一命，泛泛惭飘梗。穷通宜有在，赋予定谁秉。

矢诗寄幽叹，寂寞寒夜永。

作者简介：许景衡（1072-1128），字少伊，人称横塘先生，温州瑞安白门人。生平奉公廉洁，刚直不阿，嫉恶如仇，忧国忧民，这些崇高节行一直为后人所赞赏，早在明末清初就被乡人尊崇为“瑞安四贤”之一。许景衡不仅是一代名臣和杰出的政治家，而且还是个学识渊博、精通古今的学者和诗人，是温州“元丰太学九先生”之一。著作有《横塘集》、《横山阁》、《池上》等。